Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: ellentétes nemcsak a környezet védelmének általános szabályairól szóló 1995. évi LIII. törvény, a környezeti adatok nyilvánosságát
Paragraph Index: 1336

ellentétes nemcsak a környezet védelmének általános szabályairól szóló 1995. évi LIII. törvény, a környezeti adatok nyilvánosságát kimondó 12. §-ával, hanem az Avtv. számos rendelkezésével. Ezért az adatvédelmi biztos javaslatot tett a rendelet módosítására. (509/K/1999) 2000/88/II. szám Az Országos Meteorológiai Szolgálat (OMSZ) irreálisan magas díjtételeit kifogásolta panaszában egy környezetvédő civil szervezet, amely az ipolyszögi égerláp megmentése érdekében kért környezeti adatokat, és amelyekért az OMSZ adatfajtánkként 14 000 Ft + áfa szolgáltatási díjat kívánt felszámítani. Ez az ügy felvetette azt a kérdést is, hogy amennyiben a kért adatok közléséhez külön adatfeldolgozás szükséges, ennek költségei kit terheljenek. Az ügyben a vizsgálat még nem zárult le. (19/A/1999) Közszereplők személyes adatainak nyilvánossága Az adatvédelmi törvény definíciója szerint egy adat, vagy személyes, vagy közérdekű. A közérdekű adatok és a személyes adatok ilyen elválasztása ugyanakkor nem jelenti azt, hogy a nyilvánosság határai is ugyanott húzódnának. Mindkét alapjog alkotmányosan korlátozható, ezért léteznek a nyilvánosság elől elzárható közérdekű adatok, és megfordítva: meghatározott személyes adatok nyilvánosságát közérdekből törvény lehetővé teheti, sőt elő is írhatja. Az Avtv. 19. § (2) bekezdése kimondja például, hogy az állami önkormányzati vagy egyéb közfeladatot ellátó szerv hatáskörében eljáró személy neve és beosztása — ha törvény kivételt nem tesz — nyilvános adat. Ehhez kétségkívül közérdek fűződik. Hasonlóképpen törvény írja elő például az ingatlan-nyilvántartás vagy a cégnyilvántartás személyes adatainak nyilvánosságát. Ugyanakkor egyáltalán nem állíthatjuk, hogy a nyilvánosság határait a törvények pontosan meghatározzák. Van egy terület, ahol az állam működése a politikusok, a közfeladatot ellátó választott vagy kinevezett tisztségviselők révén személyessé válik, és ahol a versengő két alkotmányos jog csak egymás rovására érvényesülhet. Precíz törvényi meghatározások hiányában az adatvédelmi biztos esetről esetre történő jogértelmezéssel igyekszik választ adni arra, hogy mely személyi kör milyen adatai esetében követelhető jogosan a nyilvánosság. Az 1999-es esztendő kétségtelenül legnagyobb port kavaró ügye e témában a Postabank Rt. úgynevezett VIP-listájának nyilvánosságra kerülése volt, melyben banktitok megsértése miatt büntetőeljárás is indult. Az ügyben egy újságíró fordult beadvánnyal az adatvédelmi biztoshoz azt kérdezve, miként egyeztethető össze a banktitok és a személyiségi jogok védelme, valamint a közérdekű adatok nyilvánossága. A biztos válaszában kifejtette, hogy a vagyoni helyzetre vonatkozó adatok személyes adatnak minősülnek. Ennek védelméhez való jog azonban nem abszolút, törvényben korlátozható.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes